b'\n_START_ARTICLE_\nAthabasca River\n_START_SECTION_\nNavnet\n_START_PARAGRAPH_\nNavnet "Athabasca" kommer af ordet a\xc3\xb0apask\xc4\x81w p\xc3\xa5 Creesproget, som omtrent betyder "hvor der er den ene plante efter den anden", referererende til den pletvise vegetation langs floden.\n_START_SECTION_\nHistorie\n_START_PARAGRAPH_\nStammerne Sekani, Shuswap, Kootenay, Salish, Stoney og Cree jagtede og fiskede langs floden f\xc3\xb8r den europ\xc3\xa6iske kolonisering. I 1811 rejste den opdagelsesrejsende David Thompson og irokeseren Thomas gennem Athabascapasset._NEWLINE_Floden blev en Canadian Heritage River for dens betydning under pelshandelen og bygningen af jernbaner og veje som \xc3\xa5bnede det vestlige Canada, samt for dens naturkvaliteter.\n_START_SECTION_\nGeografi\n_START_PARAGRAPH_\nAthabasca begynder ved foden av Columbiabr\xc3\xa6en i Jaspers National Park, omkring 1.600 meter over havet. Floden l\xc3\xb8ber mellem isbr\xc3\xa6er og gennem dybe kl\xc3\xb8fter, med rigt dyre- og planteliv langs bredderne og tilliggende moseomr\xc3\xa5der. Nationalparker og andre v\xc3\xa6rneomr\xc3\xa5der blev oprettet for at beskytte naturen i omr\xc3\xa5det. Floden krydser ogs\xc3\xa5 over den syd\xc3\xb8stlige gr\xc3\xa6nse til Wood Buffalo National Park, hvor flodl\xc3\xb8bet er pr\xc3\xa6get af stryg, som hindrer b\xc3\xa5dtrafik nord for Fort McMurray. Floden munder ud i Peace-Athabasca Deltaet ved Athabascas\xc3\xb8en, syd for Fort Chipewyan.\n_START_SECTION_\nByer langs floden\n_START_PARAGRAPH_\nDer er mange byer langs Athabasca Rivers bredder, f.eks. Jasper, Brule (Alberta)Brule, Entrance, Hinton, Whitecourt, Fort Assiniboine, Smith, Athabasca, Fort McMurray, og Fort MacKay.'